stanford-oval/wikipedia huggingface dataset:
รายชื่อหน้าเฟซบุ๊กที่มีผู้ติดตามมากที่สุด
ทั่วโลก

ตารางดังต่อไปนี้แสดงหน้าที่มีผู้ติดตามมากที่สุด 30 รายการบนเฟซบุ๊ก โดยแสดงผู้ติดตาม ลักษณะ และประเทศต้นทาง
| อันดับ | ชื่อเพจ | ผู้ติดตาม (ล้าน) | คำอธิบาย | ประเทศ |
| --- | --- | --- | --- | --- |
| 1 | เฟซบุ๊ก | 189 | แพลตฟอร์มโซเชียลมีเดีย |  สหรัฐ |
| 2 | คริสเตียโน โรนัลโด | 167 | นักฟุตบอล |  โปรตุเกส |
| 3 | ซัมซุง | 162 | สินค้าและบริการ |  เกาหลีใต้ |
| 4 | มิสเตอร์บีน | 140 | ตัวละครสมมติ |  สหราชอาณาจักร |
| 5 | 5-มินิตคราฟตส์ | 126 | สื่ออินเทอร์เน็ต |  ไซปรัส |
| 6 | ชากีรา | 124 | นักร้อง |  โคลอมเบีย |
| 7 | ซีจีทีเอ็น | 120 | สื่อของรัฐ |  จีน |
| 8 | สโมสรฟุตบอลเรอัลมาดริด | 120 | สโมสรฟุตบอล |  สเปน |
| 9 | วิลล์ สมิธ | 116 | นักแสดง |  สหรัฐ |
| 10 | ลิโอเนล เมสซิ | 116 | นักฟุตบอล |  อาร์เจนตินา |
| 11 | สโมสรฟุตบอลบาร์เซโลนา | 113 | สโมสรฟุตบอล |  สเปน |
| 12 | โคคา-โคล่า | 110 | สินค้าและบริการ |  สหรัฐ |
| 13 | ยูทูบ | 107 | สินค้าและบริการ |  สหรัฐ |
| 14 | วิน ดีเซล | 106 | นักแสดง |  สหรัฐ |
| 15 | แทสตี | 105 | สื่ออินเทอร์เน็ต |  สหรัฐ |
| 16 | ไชนาเดลี | 105 | สื่อของรัฐ |  จีน |
| 17 | รีแอนนา | 104 | นักร้อง |  บาร์เบโดส |
| 18 | เน็ตฟลิกซ์ | 95 | บริการวิดีโอออนดีมานด์ |  สหรัฐ |
| 19 | เอ็มมิเน็ม | 95 | นักร้อง |  สหรัฐ |
| 20 | สำนักข่าวซินหัว | 95 | สื่อของรัฐ |  จีน |
| 21 | จัสติน บีเบอร์ | 92 | นักร้อง |  แคนาดา |
| 22 | เนย์มาร์ | 91 | นักฟุตบอล |  บราซิล |
| 23 | เซลีนา โกเมซ | 89 | นักร้อง |  สหรัฐ |
| 24 | พีเพิลส์เดลี | 85 | สื่อของรัฐ |  จีน |
| 25 | ยูฟ่าแชมเปียนส์ลีก | 85 | การแข่งขันฟุตบอลสโมสรยุโรป |  ยุโรป |
| 26 | ลาลิกา | 84 | ลีกฟุตบอลสโมสรสเปน |  สเปน |
| 27 | แมคโดนัลด์ | 82 | สินค้าและบริการ |  สหรัฐ |
| 29 | สโมสรฟุตบอลแมนเชสเตอร์ยูไนเต็ด | 82 | สโมสรฟุตบอล |  สหราชอาณาจักร |
| 29 | เทย์เลอร์ สวิฟต์ | 79 | นักร้อง |  สหรัฐ |
| 30 | ดับเบิลยูดับเบิลยูอี | 79 | การแข่งขันมวยปล้ำ |  สหรัฐ |
| 31 | เมตา | 78 | สินค้าและบริการ |  สหรัฐ |
| 32 | โกลบอลไทมส์ | 76 | สื่อของรัฐ |  จีน |
| 33 | เจสัน สเตธัม | 74 | นักแสดง |  สหราชอาณาจักร |
| 34 | บลอสซัม | 73 | สื่ออินเทอร์เน็ต |  สหรัฐ |
| 35 | เคที เพร์รี | 72 | นักร้อง |  สหรัฐ |
| 36 | เฉินหลง | 71 | นักแสดง |  ฮ่องกง |
| 37 | อะเดล | 70 | นักร้อง |  สหราชอาณาจักร |
| 38 | ไมเคิล แจ็กสัน | 70 | นักร้อง (ภายหลังการเสียชีวิต) |  สหรัฐ |
| 39 | แฮร์รี่ พอตเตอร์ | 69 | แฟรนไชส์ภาพยนตร์ |  สหราชอาณาจักร |
| 40 | แคนดีครัชซากา | 67 | เกม |  สหรัฐ |
| 41 | อินสตาแกรม | 68 | แพลตฟอร์มโซเชียลมีเดีย |  สหรัฐ |
| 42 | บ็อบ มาร์เลย์ | 67 | นักร้อง (ภายหลังการเสียชีวิต) |  จาเมกา |
| 43 | ที-ซีรีส์ | 65 | ค่ายเพลง |  อินเดีย |
| 44 | เนชั่นแนลจีโอกราฟิก | 64 | สถานีโทรทัศน์ |  สหรัฐ |
| 45 | ดเวย์น จอห์นสัน | 64 | นักแสดงและนักมวยปล้ำ |  สหรัฐ |
| 46 | คริมินัลเคส | 60 | วิดีโอเกม |  สหรัฐ |
| 47 | เจนนิเฟอร์ โลเปซ | 62 | นักร้อง |  สหรัฐ |
| 48 | บีบีซีนิวส์ | 61 | สื่อกระจายเสียง |  สหราชอาณาจักร |
| 49 | หัวเว่ย | 59 | สินค้าและบริการ |  จีน |
| 50 | บรูโน มาส์ | 59 | นักร้อง |  สหรัฐ |
ข้อมูลเมื่อ 10 ตุลาคม ค.ศ.  2023 (2023 -10-10)
ดูเพิ่ม

รายชื่อบัญชีอินสตาแกรมที่มียอดผู้ติดตามมากที่สุด
รายชื่อศิลปินที่มีผู้ติดตามมากที่สุดในสปอทิฟาย
รายชื่อบัญชีทวิตเตอร์ที่มีผู้ติดตามมากที่สุด
รายชื่อช่องที่มียอดติดตามสูงสุดในยูทูบ
มาร์โก ร็อบบี

| มาร์โก ร็อบบี |
| --- | --- |
Margot Robbie
เกิด: มาร์โก อีลีส ร็อบบี  (1990-07-02) 2 กรกฎาคม ค.ศ. 1990 (34 ปี) ดอลบี รัฐควีนส์แลนด์ ประเทศออสเตรเลีย
การศึกษา: วิทยาลัยซัมเมอร์เซต
อาชีพ: นักแสดง ผู้อำนวยการสร้างภาพยนตร์
ปีปฏิบัติงาน: ค.ศ. 2008–ปัจจุบัน
องค์การ: ลักกีแชปเอ็นเตอร์เทนเมนต์ Entertainment
คู่สมรส: ทอม อัคเคอร์ลี (สมรส 2016)
ลายมือชื่อ

มาร์โก อีลีส ร็อบบี (อังกฤษ: Margot Elise Robbie; เกิดวันที่ 2 กรกฎาคม ค.ศ. 1990) เป็นนักแสดงหญิงและโปรดิวเซอร์ชาวออสเตรเลีย ร็อบบีเริ่มอาชีพของเธอโดยปรากฏตัวในภาพยนตร์อิสระต่าง ๆ ของออสเตรเลียในช่วงปลายคริสต์ทศวรรษ 2000 ต่อมาได้แสดงภาพยนตร์ชุดชาวบ้านเรื่อง เนเบอส์ (ค.ศ. 2008-2011) ซึ่งทำให้เธอได้รับการเสนอชื่อชิงรางวัลโลกี้ 2 รางวัล หลังจากที่ย้ายไปยังสหรัฐอเมริกา ร็อบบีได้ร่วมแสดงในภาพยนตร์ชุดสืบเนื่องเรื่อง แพนแอม (ค.ศ. 2011-2012) ในปี ค.ศ. 2016 เธอได้รับบทเป็นเจน พอร์เตอร์ ในภาพยนตร์โลดโผน-ผจญภัยเรื่อง ตำนานแห่งทาร์ซาน และฮาร์ลีย์ ควินน์ ในภาพยนตร์ซูเปอร์ฮีโรเรื่อง ทีมพลีชีพ มหาวายร้าย
ชีวิตช่วงต้น

ร็อบบีเกิดในเมืองดอลบี รัฐควีนส์แลนด์ ประเทศออสเตรเลีย ก่อนที่จะย้ายมาอยู่เมืองโกลด์โคสต์ รัฐควีนส์แลนด์ เป็นลูกสาวของแซรี เคสส์เลอร์ นักกายภาพบำบัด กับพ่อซึ่งเป็นอดีตเจ้าของสวนผลไม้ เธอมีพี่น้องสามคน ได้แก่ ล็อกลัน "ล็อกกี" ร็อบบี (พี่ชาย), แคเมอรอน ร็อบบี (น้องชาย) และอานยา (พี่สาว) ร็อบบีและพี่น้องของเธอได้รับการเลี้ยงดูจากแม่เลี้ยงเดี่ยวของพวกเขา เธอติดต่อกับพ่อของเธอน้อยมาก ขณะเติบโตขึ้นมา เธอแบ่งเวลาไปมาระหว่างชายหาดกับไร่สวนของปู่ย่าตายายในเมืองดอลบี เพื่อให้มีเงินเพียงพอกับค่าใช้จ่าย ร็อบบีต้องทำงาน 3 งานพร้อมกันขณะอายุ 16 ปี เธอเรียนการละครที่โรงเรียน โดยจบการศึกษาจากวิทยาลัยซัมเมอร์เซต เมื่อมีอายุ 17 ปี เธอจึงย้ายไปเมืองเมลเบิร์นเพื่อเริ่มอาชีพการแสดง
งานแสดง > ภาพยนตร์

| ปี | เรื่อง | บท | ผู้กำกับ | หมายเหตุ |
| --- | --- | --- | --- | --- |
| 2008 | Vigilante | Cassandra |  |  |
| 2009 | I.C.U. | Tristan Waters | Aash Aaron |  |
| 2013 | About Time | Charlotte | Richard Curtis |  |
| 2013 | The Wolf of Wall Street | Naomi Lapaglia | มาร์ติน สกอร์เซซี |  |
| 2015 | Z for Zachariah | Ann Burden | Craig Zobel |  |
| 2015 | โฟกัส เกมกล เสน่ห์คนเหนือเมฆ | เจส แบร์เรท | เกลนน์ ฟิคาร์รา และ จอห์น เรควา |  |
| 2015 | Suite Française | Celine | Saul Dibb |  |
| 2015 | The Big Short | ตัวเอง | Adam McKay | ปรากฏตัวชั่วครู่ |
| 2016 | Whiskey Tango Foxtrot | Tanya Vanderpoel | Glenn Ficarra และ John Requa |  |
| 2016 | ตำนานแห่งทาร์ซาน | เจน พอร์เตอร์ | เดวิด เยตส์ |  |
| 2016 | ทีมพลีชีพ มหาวายร้าย | ฮาร์ลีย์ ควินน์ | เดวิด เอร์ |  |
| 2017 | I, Tonya ทอนย่า บ้าให้โลกคลั่ง | Tonya Harding | Craig Gillespie |  |
| 2020 | ทีมนกผู้ล่า กับฮาร์ลีย์ ควินน์ ผู้เริดเชิด | ฮาร์ลีย์ ควินน์ | เคธี่ ยาน |  |
| 2023 | Barbie | Barbie | Greta Gerwig  |  |
งานแสดง > โทรทัศน์

| ปี | เรื่อง | บท | หมายเหตุ |
| --- | --- | --- | --- |
| 2008 | Review with Myles Barlow | Kelly | ตอน 1.1 |
| 2008 | Elephant Princess, TheThe Elephant Princess | Butterfly (ไม่มีชื่อในกิตติประกาศ) | ตอน The Butterfly Effect และ Butterfly Kiss |
| 2008 | City Homicide | Caitlin Brentford | ตอน Somersaulting Dogs |
| 2008–2011 | Neighbours | Donna Freedman | 311 ตอน |
| 2011–2012 | Pan Am | Laura Cameron | 14 ตอน |
| 2015 | Top Gear | ตัวเอง | ตอน 22.4 |
| 2015 | Neighbours 30th: The Stars Reunite | ตัวเอง | สารคดี |
แหล่งข้อมูลอื่น

เว็บไซต์ทางการ
มาร์โก ร็อบบี ที่อินเทอร์เน็ตมูวีเดตาเบส
วัดพระธรรมกาย

สำหรับความหมายอื่น ดูที่ ธรรมกาย (แก้ความกำกวม)
| วัดพระธรรมกาย |
| --- | --- |
พระมหาธรรมกายเจดีย์

ชื่อสามัญ: วัดพระธรรมกาย
ที่ตั้ง: คลองหลวง ตำบลคลองสาม อำเภอคลองหลวง ปทุมธานี 12120
ประเภท: วัดราษฏร์
นิกาย: เถรวาท มหานิกาย
เจ้าอาวาส: พระครูปลัดรัตนวีรวัฒน์ (รังสฤษดิ์ อิทฺธิจินฺตโก)  พระเผด็จ ทตฺตชีโว (ปฏิบัติหน้าที่โดยพฤตินัย) 
ความพิเศษ: พระอุโบสถได้รับรางวัลชมเชยสถาปัตยกรรมดีเด่น ประจำปี 2541
จุดสนใจ: การเข้าสักการะมหาวิหารพระมงคลเทพมุนีและพระมหาธรรมกายเจดีย์
กิจกรรม: งานบุญทุกวันอาทิตย์ งานบุญวันอาทิตย์ต้นเดือน
เว็บไซต์: th.dhammakaya.net
 สถานีย่อยพระพุทธศาสนา
วัดพระธรรมกาย เป็นวัดในสังกัดมหานิกาย ก่อตั้งเมื่อ 20 กุมภาพันธ์ พ.ศ. 2513 ตั้งอยู่ ณ ตำบลคลองสาม อำเภอคลองหลวง จังหวัดปทุมธานี
วัดพระธรรมกายเป็นที่เคลือบแคลงสงสัยของประชาชน และเป็นที่วิพากษ์วิจารณ์ในสื่อมวลชนอย่างต่อเนื่อง แต่สื่อมวลชนจำนวนหนึ่งได้ขอขมาในภายหลัง อย่างไรก็ดี สภารักษาความสงบเรียบร้อยแห่งชาติได้ขึ้นวัดพระธรรมกายไว้ในบัญชีดำฐานเข้าข่ายเป็นภัยต่อความมั่นคงแห่งชาติ
วันที่ 16 กุมภาพันธ์ พ.ศ. 2560 คณะรักษาความสงบแห่งชาติให้วัดพระธรรมกายเป็นเขตพื้นที่ควบคุมพิเศษ เพื่อจับกุมพระธัมมชโย
ประวัติ > ยุคเริ่มต้น (พ.ศ. 2506–2521)

เมื่อพระมงคลเทพมุนี (สด จนฺทสโร) มรณภาพไปแล้ว ลูกศิษย์ของท่านรวมถึงแม่ชีจันทร์ ขนนกยูง ได้สืบทอดสายปฏิบัติของวิชชาธรรมกาย ให้กับลูกศิษย์รุ่นใหม่ที่วัดปากน้ำ ภาษีเจริญ ในสมัยนั้น ไชยบูลย์ สุทธิพลศึกษาอยู่ที่มหาวิทยาลัยเกษตรศาสตร์ ในปี พ.ศ. 2506 ไชยบูลย์ ได้ไปที่วัดปากน้ำ หลังจากที่ได้อ่านวารสาร วิปัสสนาบันเทิงสาร ซึ่งมีอ้างถึงคุณวิเศษของแม่ชีจันทร์
ไชยบูลย์ได้ชักชวนเพื่อนนักศึกษาร่วมกิจกรรมที่วัดปากน้ำ คณะลูกศิษย์แม่ชีจันทร์จึงขยายมากขึ้น มีอยู่หนึ่งคนในคณะลูกศิษย์ที่ชื่อเผด็จ ผ่องสวัสดิ์ (ซึ่งในภายหลังได้บวชเป็นพระภิกษุ และได้มาเป็นรองเจ้าอาวาสวัดพระธรรมกาย ชื่อพระเผด็จ ทตฺตชีโว). ในปี 2512 ไชยบูลย์เองได้บรรพชาอุปสมบทเป็นพระภิกษุ และได้รับฉายา "ธมฺมชโย" และต่อมาได้เริ่มสอนกรรมฐานที่วัดปากน้ำร่วมกับแม่ชีจันทร์ ในที่สุดคณะลูกศิษย์ได้ขยายไปเป็นจำนวนมาก ยากที่จะจัดกิจกกรมที่วัดปากน้ำภาษีเจริญต่อ ดังนั้นในวันที่ 20 ก.พ. พ.ศ. 2513 แม่ชีจันทร์ พระธัมมชโย และพระทัตตชีโว พร้อมกับบรรดาลูกศิษย์ได้ย้ายไปตั้งศูนย์ปฏิบัติธรรมอีกต่างหาก โดยที่มีเริ่มต้นบนที่ดินแปลง 196 ไร่ในอำเภอคลองหลวง จังหวัดปทุมธานี
กระทรวงศึกษาธิการประกาศให้เป็นวัดตามกฎหมาย เมื่อวันที่ 29 กรกฎาคม พ.ศ. 2520 ในชื่อ "ศูนย์พุทธจักรปฏิบัติธรรม" และต่อมาได้เปลี่ยนชื่อเป็น "วัดวรณีธรรมกายาราม" ได้ชื่อตามวรณี สุนทรเวช ธิดาของพระยาแพทย์พงศาวิสุทธาธิบดี (สุ่น สุนทรเวช) กับคุณหญิงแพทย์พงศาวิสุทธาธิบดี (ประหยัด สุนทรเวช) ผู้บริจาคสถานที่ และต่อมาได้เปลี่ยนชื่ออีกครั้งเป็น "วัดพระธรรมกาย" จนถึงปัจจุบัน ได้รับอนุญาตให้ตั้งเป็นวัดโดยสมบูรณ์ ได้รับพระราชทานวิสุงคามสีมา เมื่อวันที่ 12 มกราคม พ.ศ. 2522 ประกาศในราชกิจจานุเบกษา เล่มที่ 96 ตอนที่ 15 เมื่อวันที่ 6 กุมภาพันธ์ พ.ศ. 2522
ในสมัยแรกแม่ชีจันทร์ยังมีบทบาทที่สำคัญในการบอกบุญและการปกครอง ต่อมาเมื่อท่านอายุมากขึ้น จึงค่อย ๆ มอบให้ลูกศิษย์ของท่าน คือหลวงพ่อธัมมชโย และหลวงพ่อทัตตชีโวบริหารงานต่อ
ประวัติ > การเติบโต (พ.ศ. 2522–2539)

ในสมัย พ.ศ. 2520-2530 ในช่วงเวลาที่เศรษฐกิจในประเทศไทยเติบโตอย่างรวดเร็ว วัดพระธรรมกายเริ่มเป็นที่นิยมของประชาชนมากขึ้น. วัดพระธรรมกายได้ถ่ายทอดค่านิยม มุ่งเน้นความสำเร็จทางธุรกิจ ความทันสมัย และการฝึกฝนตนเอง ซึ่งทำให้วัดเป็นที่ดึงดูดของประชาชนชนชั้นกลาง อีกอย่างหนึ่งในสมัยนั้นประเทศไทยได้เปลี่ยนแปลงโดยฉับพลัน ทั้งด้านธรรมเนียมประเพณี และด้านสังคม ชนชั้นกลางจึงต้องการที่พึ่ง
ตั้งแต่ช่วงแรกที่เริ่มสร้างวัดพระธรรมกายจะมุ่งเน้นกิจกรรมสำหรับนักเรียน และนักศึกษา ตั้งแต่ปี พ.ศ. 2525 วัดพระธรรมกายได้ตั้งโครงการอบรมขึ้นมา โดยตั้งชื่อว่า ธรรมทายาท ซึ่งเป็นโครงการปฏิบัติธรรมที่มุ่งเน้นนักศึกษามหาวิทยาลัย ต่อมานักศึกษที่ผ่านการอบรมโครงการนี้ ได้มาเป็นผู้ประสานงานในชมรมพุทธของมหาวิทยาลัยต่างๆ โดยที่ในช่วงเวลา พ.ศ. 2520–2530 มีผู้ประสานงานที่เป็นลูกศิษย์ของวัดประสานงานในชมรมพุทธในมหาวิทยาลัยหลายแห่งในประเทศไทย และในปี พ.ศ. 2524 วัดพระธรรมกายจัดตั้งโครงการ ทางก้าวหน้า โดยที่มีโรงเรียนหลายแห่งในประเทศไทยสมัครเพื่อให้นักเรียนแข่งขันสอบความรู้ด้านคำสอนเรื่องจรียธรรมในพระพุทธศาสนา ต่อมาในปี พ.ศ. 2522 วัดพระธรรมกายได้ปรับโครงการ ธรรมทายาท มาเป็นโครงการบวช ตามธรรมเนียมโบราณที่จะบวชสั้น ซึงในเวลานั้นการบวชตามประเพณีมักบวชไม่นานนัก วัดพระธรรมกายจึงได้พยายามที่จะสวนกระแสดังกล่าว โดยการจัดบวช 2–3 เดือนเป็นอย่างน้อย ในปี พ.ศ. 2529 วัดพระธรรมกายได้เริ่มอบรมผู้หญิงในโครงการอบรมระยะยาว
ในสมัย พ.ศ. 2530 วัดพระธรรมกายมีคนร่วมพิธีกรรมสำคัญโดยเฉลี่ยจำนวน 50,000 คน โครงการธรรมทายาทดังกล่าวเริ่มต้นในปี พ.ศ. 2522 โดยมีผู้มาอบรมเพียง 60 คน แต่ในปี พ.ศ. 2529 จำนวนเพิ่มขึ้นเป็นหลายพันคน ในปี พ.ศ. 2533 มีพระประจำรวม 260 รูป สามเณรรวม 214 รูป และเจ้าหน้าที่วัดรวม 441 คน ทางวัดพระธรรมกาย ริเริ่มจัดกิจกรรมอย่างกว้าง อย่างเช่น ชวนประชาชนร่วมกันบริจาคเลือด จัดอบรมปฏิบัติธรรมให้กับภาครัฐ และเอกชน รวมทั้งส่งเสริมงานวิชาการด้านพระพุทธศาสนา ตัวอย่างเช่นในปี พ.ศ. 2527 มีการจัดทำซีดีพระไตรปิฎกที่สามารถสืบค้นคำสำคัญได้ ซึ่งได้ร่วมมือกับสมาคมบาลีปกรณ์ ประเทศอังกฤษ มหาวิทยาลัยมหิดล และมหาวิทยาลัย California ณ เมือง Berkeley สหรัฐอเมริกา
ในปี พ.ศ. 2529 มูลนิธิธรรมกายได้รับการรับรอง จากองค์กรสหประชาชาติ และเริ่มมีการประชุมการศึกษา เกี่ยวกับการศึกษาเพื่อส่งเสริมสันติภาพ สำหรับกลุ่มเยวชน เมื่อปี พ.ศ. 2559 มูลนิธิธรรมกายมีฐานะเป็นองค์กรที่ปรึกษาของคณะมนตรีเศรษฐกิจและสังคมแห่งสหประชาชาติ ในสมัยนั้นมูลนิธิธรรมกายเริ่มสร้างความสัมพันธ์กับองค์กรพุทธต่างประเทศหลายองค์กร ตัวอย่างเช่นฟอควงซาน [en]ในไต้หวันและวัดพระพุทธเจ้า แสนพระองค์ [en]ในฮ่องกง เป็นต้น
วัดพระธรรมกายเริ่มขยายพื้นที่มากขึ้นตั้งแต่ปี พ.ศ. 2527 เป็นต้นมา และตั้งแต่ปี พ.ศ. 2535 เป็นต้นมาทางวัดได้เริ่มตั้งศูนย์สาขาในสหรัฐ ประเทศญี่ปุ่น และไต้หวัน
ประวัติ > การวิจารณ์ และคดี (พ.ศ. 2540–2543)

ช่วงเวลาในปี พ.ศ. 2540 นั้นตรงกันกับเวลาของวิกฤตการณ์การเงินในเอเชีย (วิกฤตต้มยำกุ้ง) ส่งผลให้เศรษฐกิจตกต่ำเป็นวงกว้างโดยเฉพาะในกลุ่มของพนักงานบริษัทที่มีรายได้ประจำ สวนทางกับการเติบโตของวัดพระธรรมกายในเวลานั้น ทำให้เกิดการวิพากษ์วิจารณ์ถึงการดำเนินงานของวัด โดยมีการระบุภายในงานของ โรรี แมคเคนซี ว่าถ้าหากวิกฤตเศรษฐกิจของประเทศไทยในเวลานั้นไม่รุนแรงถึงขั้นสุด วัดพระธรรมกายที่ดำเนินกิจกรรมตามปกติของวัดตามที่ได้วางรากฐานมาอาจจะไม่ถูกวิจารณ์มากขนาดนี้
ในปี พ.ศ. 2541 วัดพระธรรมกายถูกวิพากษ์วิจารณ์เกี่ยวกับการตีความด้านหลักธรรมคำสอนของพุทธศาสนาและรูปแบบในการประกอบศาสนกิจต่าง ๆ จากชนชั้นนำในวงการคณะสงฆ์ของไทย เช่น พระธรรมปิฎก และ ส.ศิวรักษ์ จากการเผยแพร่คำสอนว่า "นิพพานเป็นอัตตา" นอกจากนี้ยังมาจากการออกแบบสถาปัตยกรรมที่แตกต่างจากขนบของพุทธจารีต ทั้งส่วนของพระพุทธรูป มหารัตนวิหารคด และมหาธรรมกายเจดีย์ รวมถึงการจัดพิธีกรรมต่าง ๆ ของวัดนั้นถูกวิจารณ์จากสาธารณชนว่ามีความหรูหราและอลังการ สวนทางกับสภาวะเศรษฐกิจในเวลานั้น ประจวบเหมาะกับในปี พ.ศ. 2542 พระไชยบูลย์ ธมฺมชโย เจ้าอาวาสวัดพระธรรมกายในขณะนั้นเผชิญข้อกล่าวหาว่ายักยอกที่ดินของวัดมาเป็นของตนเอง และมีการถอนฟ้องในปี พ.ศ. 2549
แม้จะเผชิญการวิพากษ์วิจารณ์และคดีความอย่างหนัก แต่วัดพระธรรมกายยังคงเดินหน้าจัดกิจกรรมต่าง ๆ ซึ่งแสดงถึงมวลชนจำนวนมหาศาลของคน เช่น การบวชอุบาสกแก้วเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร จำนวน 200,000 คน ระหว่างวันที่ 29–31 มกราคม พ.ศ. 2542 และสามารถหาศิษยานุศิษย์ที่เป็นกำลังหลักคนใหม่เข้ามาได้เช่นกัน เช่น อนันต์ อัศวโภคิน, ทักษิณ ชินวัตร และ บุญชัย เบญจรงคกุล รวมถึงดารานักแสดงอีกจำนวนหนึ่ง
ประวัติ > การวิจารณ์ และคดี (พ.ศ. 2540–2543) > การขอขมา

ภายหลังจากการนำเสนอข่าวในการวิจารณ์และโจมตีวัดพระธรรมกายและพระราชภาวนาวิสุทธิ์ (พระไชยบูลย์ ธมฺมชโย) ในช่วงปี พ.ศ. 2542 ทั้งในรูปแบบการใช้คำพูดล่วงเกิน การตัดต่อภาพล้อเลียน และข้อกล่าวหาต่าง ๆ เช่น การบิดเบือนคำสอนของพระพุทธเจ้า การอวดอุตริมนุสธรรม การลักทรัพย์ ฉ้อโกง การหลอกลวงประชาชน การโอนเงินของวัดให้สีกา การเล่นหุ้น เป็นวัดฉาว สำนักฉาว การกว้านซื้อที่ดินสร้างรีสอร์ท เป็นต้น ซึ่งในภายหลังได้มีการออกเนื้อความประกาศเผยแพร่เพื่อขอขมาเนื่องจากข้อมูลที่ได้นำเสนอไปไม่ตรงกับความเป็นจริง และสร้างความเข้าใจผิดให้กับประชาชน โดยลงเป็นกรอบข่าวขอขมาเพียงกรอบเล็ก ๆ ในหนังสือพิมพ์เท่านั้น โดยมีการขอขมาในกรณีดังกล่าวจากหนังสือพิมพ์ ตามวันและฉบับที่ ดังนี้
หนังสือพิมพ์กรุงเทพธุรกิจ ปีที่ 14 ฉบับที่ 4655 วันพฤหัสบดีที่ 21 มิถุนายน พ.ศ. 2544 ขอขมาต่อการนำเสนอในวันที่ 16 ตุลาคม พ.ศ. 2542, 1 พฤศจิกายน พ.ศ. 2542 และวันที่ 1 ธันวาคม พ.ศ. 2542
ปีที่ 14 วันอาทิตย์ที่ 24 มิถุนายน พ.ศ. 2544 หน้า 11 ขอขมาต่อการนำเสนอในวันที่ 16 ตุลาคม พ.ศ. 2542, 1 พฤศจิกายน พ.ศ. 2542 และวันที่ 1 ธันวาคม พ.ศ. 2542
หนังสือพิมพ์สยามรัฐ วันอาทิตย์ที่ 16 กันยายน พ.ศ. 2544 ขอขมาต่อการเผยแพร่ข้อมูลที่คลาดเคลื่อนจากข้อเท็จจริงในวันที่ 9 มีนาคม พ.ศ. 2543
ขอขมาต่อข้อความที่ก่อให้เกิดความเข้าใจผิดในช่วงเดือนสิงหาคม พ.ศ. 2542 ถึงเดือนมกราคม พ.ศ. 2543
ปีที่ 52 ฉบับที่ 17691 วันพุธที่ 3 ตุลาคม พ.ศ. 2544 หน้า 13 ขอขมาต่อกรณีการตัดต่อภาพที่ก่อให้เกิดความเสียหาย และการใช้คำพูดกล่าวหาว่า "ชาวธรรมกายและเหล่าพระปลอมจอมมาร คงลิงโลดลำพองหัวใจเป็นอย่างยิ่งที่พระปลอมจอมมารได้รับประกันตัว" ซึ่งไม่ตรงกับความเป็นจริง
ปีที่ 52 ฉบับที่ 17710 วันจันทร์ที่ 24 ตุลาคม พ.ศ. 2544 หน้า 13 ขอขมาต่อการใช้ถ้อยคำว่า "การถือครองที่ดินที่ได้รับบริจาค เรื่องราวนิคหกรรม เรื่องราวคำสอนว่าบิดเบือนลบล้างคำสอนของพระพุทธเจ้า การอวดอุตริมนุสธรรม ทำความผิดฐานลักทรัพย์ ยักยอกทรัพย์ ฉ้อโกง หลอกลวงประชาชน กระทำการในตำแหน่งเจ้าอาวาสเป็นเจ้าพนักงานที่ไม่เหมาะสม ต้องอาบัติปาราชิก เรียกวัดพระธรรมกายว่าวัดฉาว นำเงินบริจาคไปดำเนินการนอกวัตถุประสงค์ของผู้บริจาค หลอกขายพระดูดทรัพย์ หลอกขายบุญ เป็นวัดที่มีอิทธิพลเหนือองค์กรและเจ้าพนักงานของรัฐ เรียกพระราชภาวนาวิสุทธิ์ว่าเป็นอลัชชี เดียรถีย์ พระปลอมจอมมาร นายไชยบูลย์ พระฉาว ศาสดาลูกแก้ว พระนอกรีด ภิกษุมหาโจร เจ้าอาวาสวัดฉาว มีความสัมพันธ์อันลึกซึ้งกับหญิงสาว" ซึ่งไม่ตรงกับความเป็นจริง โดยเผยแพร่ถ้อยคำดังกล่าวช่วงเดือนสิงหาคม พ.ศ. 2542 ถึงเดือนมกราคม พ.ศ. 2543
หนังสือพิมพ์มติชน ปีที่ 25 ฉบับที่ 8888 วันพุธที่ 10 กรกฎาคม พ.ศ. 2545 ขอขมาต่อกรณีข้อกล่าวหาการรุกป่าสงวน 700 ไร่ในพื้นที่ของอุทยานควนจุก จังหวัดพังงา เนื่องจากทางวัดไม่ได้กระทำความผิดตามข้อกล่าวหาแต่อย่างใด
ปีที่ 26 ฉบับที่ 9262 วันเสาร์ที่ 19 กรกฎาคม พ.ศ.2546 ขอขมาต่อการใช้ถ้อยคำว่า "วัดฉาว สำนักฉาว เรียกพระราชภาวนาวิสุทธิ์ว่า นายไชยบูลย์ เจ้าสำนักฉาว กล่าวหาว่าเล่นหุ้น โอนเงินของวัดให้สีกา" ซึ่งไม่ตรงกับความเป็นจริง โดยเผยแพร่ถ้อยคำดังกล่าวช่วงเดือนสิงหาคม พ.ศ. 2542 ถึงเดือนพฤศจิกายน พ.ศ. 2542
ปีที่ 26 ฉบับที่ 9263 วันอาทิตย์ที่ 20 กรกฎาคม พ.ศ.2546 ขอความต่อการใช้ถ้อยคำซึ่งไม่ตรงกับความเป็นจริง โดยเผยแพร่ถ้อยคำดังกล่าวช่วงเดือนสิงหาคม พ.ศ. 2542 ถึงเดือนพฤศจิกายน พ.ศ. 2542
ประวัติ > กรณีสหกรณ์เครดิตยูเนี่ยนคลองจั่น

วันที่ 16 ก.พ. 2560 ทางรัฐบาลมีคำสั่งใช้มาตรา 44 ให้พื้นที่บริเวณวัดพระธรรมกาย ต.คลองสาม อ.คลองหลวง จ.ปทุมธานี เป็นเขตพื้นที่ควบคุมพิเศษ ป้องกันไม่ให้มีบุคคลเข้าไปในพื้นที่และผลักดันผู้เกี่ยวข้องที่อยู่ในวัดออกนอกพื้นที่ เพื่อให้เจ้าหน้าที่กรมสอบสวนคดีพิเศษได้เข้าไปตรวจค้น พร้อมทั้งควบคุมตัวพระธัมมชโย เจ้าอาวาสวัดพระธรรมกาย ผู้ต้องหาตามหมายจับศาลอาญา คดีพิเศษเลขที่ 27/2559 ในข้อหาสบคบและร่วมกันฟอกเงินและร่วมกันรับของโจร
บุคคลสำคัญ

พระไชยบูลย์ ธมฺมชโย อดีตเจ้าอาวาสวัดพระธรรมกาย ประธานมูลนิธิธรรมกาย และเป็นผู้ต้องหาตามหมายจับของศาลอาญา ในข้อหาสมคบกันฟอกเงิน ร่วมกันฟอกเงิน และรับของโจร
พระเผด็จ ทตฺตชีโว เป็นรองเจ้าอาวาส
วิเคราะห์ทางการเมือง

หลังการรัฐประหารในปี พ.ศ. 2557 วัดพระธรรมกายได้รับผลกระทบจากความเปลี่ยนแปลงทางการเมือง โดยมีการแจ้งข้อกล่าวหาว่าฉ้อโกงและรับของโจร และการออกหมายจับจากกรมสอบสวนคดีพิเศษในฐานความผิดฐานสมคบและร่วมกันฟอกเงิน และร่วมกันรับของโจร โดยช่วงแรกเป็นการต่อสู้ในกระบวนการยุติธรรม ก่อนที่ต่อมารัฐบาลของคณะรักษาความสงบแห่งชาติได้ใช้กำลังโดยอาศัยอำนาจตามมาตรา 44 ปิดล้อมวัดพระธรรมกายและค้นหาตัวพระไชยบูลย์ ธมฺมชโยด้วยกำลังตำรวจและทหารกว่า 4,240 นายในวันที่ 16 กุมภาพันธ์ พ.ศ. 2560 โดยถือเป็นการใช้กำลังเจ้าหน้าที่รัฐจำนวนมากในการดำเนินการกับวัดพระธรรมกายเป็นครั้งแรก
หลักการ ความเชื่อ และวิถีชีวิต > พระของขวัญ

วัดพระธรรมกายมีหลักการในการเรียกพระเครื่องของตนเองว่า "พระของขวัญ" ตามแนวทางของวัดปากน้ำ ภาษีเจริญ ซึ่งใช้เรียกพระผงขนาดเล็กที่สร้างขึ้นโดยพระมงคลเทพมุนี (สด จนฺทสโร) เพื่อสมทบทุนในการสร้างโรงเรียนพระปริยัติของวัดปากน้ำ ภาษีเจริญในเวลานั้น โดยสำหรับการเรียกว่าพระของขวัญของวัดพระธรรมกายนั้นมีเหตุผลเพื่อให้องค์พระนั้นเป็นเครื่องเตือนและระรึกถึงบุญที่ได้ร่วมทำในกิจกรรมต่าง ๆ ซึ่งแต่ละกิจกรรมจะมีพระของขวัญเฉพาะรุ่นตามแต่โอกาสและกิจกรรมนั้น ๆ ซึ่งนอกจากตัวองค์พระซึ่งเป็นรูปเคารพแล้วยังมีการพิมพ์ในอีกด้านเป็นครูบาอาจารย์ คือ พระมงคลเทพมุนี (สด จนฺทสโร) และอาจมีการประดับด้วยกรอบหรืออัญมณีต่าง ๆ
องค์กร และการบริหารงาน

มูลนิธิธรรมกายจัดตั้งขึ้นก่อนก่อตั้งวัด ตั้งแต่ปี พ.ศ. 2513 เดิมใช้ชื่อว่า "มูลนิธิธรรมประสิทธิ์" โดยจดทะเบียนเป็นนิติบุคคล ณ กระทรวงมหาดไทย เมื่อวันที่ 6 สิงหาคม พ.ศ. 2513 เมื่อสร้างวัดพระธรรมกายเสร็จได้ขอแก้ไขเอกสาร เปลี่ยนชื่อเป็น "มูลนิธิพระธรรมกาย" เมื่อวันที่ 20 มกราคม พ.ศ. 2525 ณ ศาลากลางจังหวัดปทุมธานี และเพื่อไม่ให้สับสนกับชื่อวัด จึงจดทะเบียนเปลี่ยนแปลงชื่อจาก "มูลนิธิพระธรรมกาย" เป็น "มูลนิธิธรรมกาย" โดยได้รับอนุญาตจากสำนักงานคณะกรรมการวัฒนธรรมแห่งชาติ ตามหนังสือที่ ศธ 1304/6088 ลงวันที่ 30 กันยายน พ.ศ. 2528
องค์กร และการบริหารงาน > องค์กรในสังกัด

วัดพระธรรมกาย ประกอบไปด้วยหน่วยงานภายใน ได้แก่
สำนักองค์ประธาน
สำนักประธานคณะกรรมการบริหาร
สำนักบุคคลกลาง
สำนักการศึกษา
สำนักสื่อสารองค์กร
กองส่งเสริมและเผยแพร่
กองสื่ออินเตอร์เน็ต
ศูนย์ข่าวดีเอ็มซีนิวส์
กองภาพลักษณ์องค์กร
กองภาพลักษณ์ออนไลน์
ศูนย์ข้อมูลข่าวสาร
ศูนย์สื่อชุมชน
สำนักสื่อ ดีเอ็มซี
ฝ่ายพัฒนาและสนับสนุน
สำนักสื่อธรรมะ
สำนักพัฒนาทรัพยากร
สำนักสาธารณูปการ
สำนักงานเลขานุการ
กองงานโลหะ
กองงานสนาม
กองธรรมอุทยาน
กองสิ่งแวดล้อม
กองครุภัณฑ์
กองสาธารณูปโภค
กองบุญสถาน
กองอาสาสมัครสาธารณูปการ
กองซ่อมบำรุงงานระบบอาคาร
กองจัดซื้อและวัสดุกลาง
กองอาคารสถานที่
กองอาคารมหาวิหารพระมงคลเทพมุนี
กองอาคารมหาวิหารคุณยายอาจารย์ฯ
กองมหาธรรมกายเจดีย์
กองอาคารสภาธรรมกายสากล
กองอาคารจอดรถ
สำนักบริการกลาง
สำนักศรัทธาภิบาล
สถาบันพัฒนาเยาวชนโลก
สำนักกัลยาณมิตรสากล
สำนักต่างประเทศ
สำนักเผยแผ่
สำนักพระปริยัติธรรม
ฝ่ายโรงเรียน
โรงเรียนพระปริยัติธรรม
กองพระบาลี
กองธรรม
สำนักเรียนอภิธรรม
ฝ่ายหมู่กุฏิ
สถาบันพุทธศิลป์แห่งโลก
องค์กร และการบริหารงาน > องค์กรในสังกัด > โรงเรียนพระปริยัติธรรม

ก่อตั้งขึ้นในช่วงปลายปี พ.ศ. 2528 โดยมีพระไชยบูลย์ ธมฺมชโย และ พระมหา ดร. สมชาย ฐานวุฑฺโฒ ผู้อำนวยการสำนักการศึกษา นับตั้งแต่ปี พ.ศ. 2535 – พ.ศ. 2556 ปัจจุบันในปี พ.ศ. 2567 มีพระภิกษุ – สามเณรสอบผ่านเปรียญธรรม 9 ประโยค จำนวน 107 รูป และมีฆารวาสสอบผ่านบาลีศึกษา 9 ประโยค จำนวน 9 คน
องค์กร และการบริหารงาน > องค์กรในสังกัด > สถาบันอุดมศึกษา

วัดพระธรรมกาย ได้มีดำริให้สร้างหลักสูตรระดับอุดมศึกษา ที่เน้นไปในด้านมนุษยศาสตร์และพุทธศาสตร์ จึงได้ก่อตั้งมหาวิทยาลัยธรรมกาย แคลิฟอร์เนีย (Dhammakaya Open University: DOU) ขึ้น ซึ่งเป็นมหาวิทยาลัยพระพุทธศาสนา ในระบบการศึกษาทางไกล จัดตั้งขึ้นตามรัฐบัญญัติการอุดมศึกษาและอาชีวศึกษาเอกชนรัฐแคลิฟอร์เนีย สหรัฐอเมริกา ในปัจจุบันมี 3 หลักสูตรคือ 1) ประกาศนียบัตรประกอบด้วย 2 หลักสูตร คือ Pre-Degree และ หลักสูตรสัมฤทธิบัตร 2) หลักสูตรปริญญาตรี สาขาพุทธศาสตรบัณฑิต 4 ปี 3) หลักสูตรปริญญาโท สาขา พุทธศาสตร์มหาบัญฑิต 2 ปี ทั้งนี้พระภิกษุจะได้รับการงดเว้นค่าลงทะเบียนตลอดทุกหลักสูตร ขณะที่ในประเทศไทยเมื่อปี พ.ศ. 2556 สำนักงานคณะกรรมการการอุดมศึกษา (สกอ.) ได้ขึ้นบัญชีให้มหาวิทยาลัยธรรมกาย แคลิฟอร์เนีย เป็นมหาวิทยาลัยที่ไม่ได้รับการรับรองจากต่างประเทศในประเทศนั้น ๆ ที่ตั้งอยู่ ซึ่งจะไม่ได้รับการรับรองวุฒิจาก สกอ. ในประเทศไทยได้
องค์กร และการบริหารงาน > องค์กรในสังกัด > สถานีโทรทัศน์

| --- | --- |
ชื่ออื่น: Dhammakaya Media Channel
ประเทศ:  ไทย
พื้นที่แพร่ภาพ:  ไทย และทั่วโลก
คำขวัญ: ช่องนี้ช่องเดียว   The Only One Channel
สำนักงานใหญ่: วัดพระธรรมกาย   คลองหลวง ตำบลคลองสาม   อำเภอคลองหลวง ปทุมธานี 12120
แบบรายการ
ภาษา: ภาษาไทย   ภาษาอังกฤษ   ภาษาจีน   และภาษาอื่นๆ
ระบบภาพ: 576ไอ (4:3 คมชัดมาตรฐาน) (2545–2556)   576ไอ (16:9 คมชัดมาตรฐาน) (2556–2559)
ความเป็นเจ้าของ
เจ้าของ: มูลนิธิศึกษาธรรมเพื่อสิ่งแวดล้อม   วัดพระธรรมกาย
ประวัติ
เริ่มออกอากาศ: 9 พฤษภาคม พ.ศ. 2545 (22 ปี)
ยุติออกอากาศ: 7 ธันวาคม พ.ศ. 2559 (8 ปี)
DMC ย่อมาจาก Dhammakaya Media Channel เป็นช่องรายการธรรมะ คือ ทีวีช่องคุณธรรม สื่อสีขาวที่น้อมนำธรรมะขององค์สมเด็จพระสัมมาสัมพุทธเจ้า มาเผยแผ่ ออกอากาศผ่านดาวเทียมตลอด 24 ชั่วโมง
โดยพระธัมมชโยได้มีความตั้งใจว่า "จะเป็นรายการที่ทำให้ผู้ชมมีจิตใจผ่องใส ไม่เศร้าหมอง เพลิดเพลินกับธรรมะขององค์สมเด็จพระสัมมาสัมพุทธเจ้า จิตใจจะผูกพันอยู่กับพระรัตนตรัยและบุญกุศล" และ "มีรายการที่เหมาะกับคนทุกเพศทุกวัย เช่น รายการโรงเรียนอนุบาลฝันในฝันวิทยา, นานาเทศนา, พุทธประวัติ, ชาดก 500 ชาติ, New News, ข่าว DNN ข่าว DMC News, ไปวัดไปวา, ปฏิบัติการกุ๊กกิ๊ก, พลังมด ฯลฯ" ในเดือนสิงหาคม พ.ศ. 2555 รายการปรโลกนิวส์ยังได้ถ่ายทอดบทบรรยายโดยพระธัมมชโยเกี่ยวกับชีวิตหลังความตายและอดีตชาติของสตีฟ จอบส์ ซึ่งได้กล่าวไว้ว่าหลังจากได้เสียชีวิตแล้ว ตัวเขาก็ได้ไปบังเกิดใหม่เป็น "เทพบุตรภุมมเทวาระดับกลางสายวิทยาธรกึ่งยักษ์"[ต้องการแหล่งอ้างอิงดีกว่านี้]
ดีเอ็มซีถูกคณะกรรมการกิจการกระจายเสียงและกิจการโทรทัศน์ ในคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ พักใช้ใบอนุญาตเป็นเวลา 30 วัน เมื่อวันที่ 7 ธันวาคม พ.ศ. 2559 ตามคำร้องขอของกรมสอบสวนคดีพิเศษ โดยระบุเหตุผลว่าดีเอ็มซีเสนอข่าวสารระดมศิษยานุศิษย์ของวัดให้ไปรวมตัวที่วัดเพื่อขัดขวางการปฏิบัติการของเจ้าหน้าที่ ก่อนภายหลัง กสทช.สั่งเพิกถอนใบอนุญาตของดีเอ็มซีถาวร โดยระบุเหตุผลว่าเนื้อหาที่ออกอากาศปลุกปั่นยุยงให้เกิดความแตกแยกในราชอาณาจักร ทั้งนี้ ดีเอ็มซียังคงออกอากาศผ่านทางอินเทอร์เน็ตโดยใช้สถานีโทรทัศน์จีบีเอ็น (GBN) (ชื่อเดิมคือ ดีโอเอทีวี, DoA TV; Dhammakaya of America TV และ DIMC TV) ซึ่งออกอากาศจากประเทศสหรัฐอเมริกา แต่ในทางปฏิบัติ การออกอากาศของสถานีฯยังคงดำเนินการออกอากาศจากวัดพระธรรมกาย จ.ปทุมธานีเช่นเดิมแล้วส่งสัญญาณไปยังสหรัฐอเมริกา ซึ่งรายการที่ออกอากาศยังใช้ผังรายการเดิมของดีเอ็มซีเช่นเดิม
องค์กร และการบริหารงาน > องค์กรในสังกัด > สาขาวัดในต่างประเทศ

ดูเพิ่ม: รายชื่อสาขาของสายธรรมกาย § วัดพระธรรมกาย, และ รายชื่อศูนย์สาขาของวัดพระธรรมกาย
วัดพระธรรมกายได้เผยแผ่พระพุทธศาสนาไปหลายประเทศทั่วโลก วัดศูนย์สาขาแรกในต่างประเทศ ตั้งขึ้นในปี พ.ศ. 2535 ที่แคลิฟอร์เนีย สหรัฐอเมริกา จนกระทั่งในปี 2558 มีวัดศูนย์สาขาอยู่มากกว่า 100 แห่ง อาทิ วัดพระธรรมกายลอนดอน วัดพระธรรมกายเมลเบริ์น วัดภาวนาไทเป วัดพระธรรมกายซีแอตเติ้ล ฯลฯ
ดูเพิ่ม

พระไชยบูลย์ ธมฺมชโย
พระเผด็จ ทตฺตชีโว
มูลนิธิธรรมกาย